ananddey/assamese-wiki-corpus huggingface dataset:
ডাইনী হত্যা

ডাইনী হত্যা হৈছে "ডাইনী" নামৰ সমাজৰ কোনো মায়াৱী অথবা যাদুকৰী বিদ্যাৰ অধিকাৰী বুলি বিশ্বাস কৰা লোকৰ সন্ধান কৰা আৰু হত্যা কৰা এক প্ৰথা। ই সমাজত প্ৰচলিত এটি অতি ভয়ংকৰ অন্ধবিশ্বাস। ইয়াৰ লগত নৈতিক আতংক, মুৰ্চ্ছা যোৱা আৰু জনতাৰ শাস্তি আদি জড়িত হৈ আছে। অতীতত ডাইনী হত্যা বৈধ আছিল আৰু দপ্তৰত ডাইনীবিদ্যাৰ বিচাৰ কৰা হৈছিল।

প্ৰাচীন যুগ

১৮৯২ চনত জোছেফ বাকেৰে অঁকা দা উইচ নং ৩ ডাইনী হত্যাৰ প্ৰাথমিক যুগ আছিল ১৪৮০ৰ পৰা ১৭০০ চনৰ ভিতৰত। সমগ্ৰ বিশ্বৰ অনেক সংস্কৃতিত প্ৰাচীন আৰু আধুনিকঁকাল জুৰি ডাইনী হত্যা হৈ আহিছে। মানুহ কুসংস্কাৰত আক্ৰান্ত হৈ ডাইনী ভীতিত ডাইনী বা যি ডাইনী বিদ্যা চৰ্চা কৰে তাক হত্যা কৰি আহিছে অথবা বৰ্জন কৰি আহিছে। ডাইনী হত্যা বৰ্তমানেও আধুনিক সমাজত চলি আছে। ডাইনী হত্যাৰ ফলত আতঙ্কজনিত কাৰণত আচল ডাইনী বিদ্যা চৰ্চা কৰা লোকৰ সলনি অন্য সন্দেহজনক ভুল মানুহকো হত্যা কৰা হয়।

প্ৰাচীন মিচৰ আৰু বেবিলনত যাদুকৰ আৰু ডাইনীৰ বাবে সুকীয়া আইন আছিল। হামুৰাবি কোড (১৮শতক, খ্ৰীষ্টপূৰ্ব) মতে: "যদি এজন মানুহে অন্যজনৰ ওপৰত যাদু কৰে আৰু যদি সেয়া প্ৰমাণিত নহয়; তেতিয়া যাৰ ওপৰত যাদু প্ৰয়োগ কৰা হৈছে তেওঁ পবিত্ৰ নদীৰ কাষলৈ যাব আৰু নদীত নামিব। নদীয়ে যদি তেওঁক ডুবাই পেলাই তেতিয়া তেওঁৰ ঘৰৰ মালিকীস্বত্ব সেই যাদু প্ৰয়োগকাৰী ব্যক্তিজনে লাভ কৰিব। যদি সেই পবিত্ৰ নদীত নুডুবে তেতিয়া সেই যাদুকৰক মৃত্যুদণ্ড দিয়া হব আৰু তেওঁৰ ঘৰৰ মালিক হব সেই যাদুত আক্ৰান্ত ব্যক্তিজন। "

কাৰণ

অসমত সংঘটিত ডাইনী হত্যাৰ কেইটামান মুখ্য কাৰণ হৈছে,

অন্ধবিশ্বাস জড়িত প্ৰথা/পৰম্পৰা
উপযুক্ত শিক্ষাৰ অভাৱ
আধুনিক স্বাস্থ্য সেৱাৰ অভাৱ
দৰিদ্ৰতা আৰু
চক্ৰান্ত

তথ্য সংগ্ৰহ

শ্ৰেণী:অপৰাধ
সুব্ৰমণিয়ম স্বামী

সুব্ৰমণিয়ম স্বামী (জন্ম ১৫ ছেপ্টেম্বৰ ১৯৩৯) এগৰাকী ভাৰতীয় ৰাজনীতিবিদ, অৰ্থনীতিবিদ আৰু পৰিসংখ্যাবিদ। ৰাজনীতিত যোগদান কৰাৰ পূৰ্বে তেওঁ দিল্লীৰ ইণ্ডিয়ান ইনষ্টিটিউট অৱ টেকন’লজিৰ গাণিতিক অৰ্থনীতিৰ অধ্যাপক আছিল। হিন্দু জাতীয়তাবাদী দৃষ্টিভংগীৰ বাবে তেওঁ পৰিচিত। স্বামী ভাৰতৰ পৰিকল্পনা আয়োগৰ সদস্য আৰু চন্দ্ৰ শেখৰ চৰকাৰৰ কেবিনেট মন্ত্ৰী আছিল। ১৯৯৪ চনৰ পৰা ১৯৯৬ চনৰ ভিতৰত স্বামী প্ৰাক্তন প্ৰধানমন্ত্ৰী পি ভি নৰসিংহ ৰাওৰ অধীনত শ্ৰম মানদণ্ড আৰু আন্তঃৰাষ্ট্ৰীয় বাণিজ্য আয়োগৰ অধ্যক্ষ আছিল। স্বামীয়ে জনতা পাৰ্টিৰ দীৰ্ঘদিনীয়া সদস্য আছিল আৰু ২০১৩ চনত ভাৰতীয় জনতা পাৰ্টিত যোগদান কৰালৈকে সভাপতি হিচাপে কাৰ্যনিৰ্বাহ কৰিছিল। তেওঁ ভাৰতৰ বৈদেশিক পৰিক্ৰমা মূলতঃ চীন, পাকিস্তান আৰু ইজৰাইলৰ সৈতে জড়িত বিষয়ৰ ওপৰত নানা লেখা লিখিছে। ২০১৬ চনৰ ২৬ এপ্ৰিলত তেওঁ ৰাজ্যসভালৈ মনোনীত হৈছিল।

উক্তি

পাকিস্তানৰ পৰা যুদ্ধৰ ভাবুকি আহিব বুলি মই ভয় নকৰোঁ। আমি (ভাৰত) দহগুণ ডাঙৰ। যদি পাকিস্তানে আমাক আক্ৰমণ কৰে, তেন্তে আমি তেওঁলোকক মোহাৰি পেলাম।
ভাৰতৰ বাবে সৰ্বোত্তম অৰ্থনীতি হ’ব যেতিয়া চৰকাৰে ফুটবল খেলত অংশগ্ৰহণকাৰীতকৈ আম্পায়াৰৰ দৰে বেছি কাম কৰে, দুৰ্ভাগ্যজনকভাৱে চৰকাৰ হৈছে আম্পায়াৰ, গ’লৰক্ষক আৰু চেণ্টাৰ ফৰৱাৰ্ড...।

ইউ পি নিৰ্বাচন, যোগী, আৰু মোডী সন্দৰ্ভত সুব্ৰমণিয়ম স্বামী"

ইণ্ডিয়া এহেড নিউজৰ বেতোৱা শৰ্মাৰ সৈতে হোৱা সাক্ষাৎকাৰ, "Subramanian Swamy On The UP Election, Yogi, And Modi", (23 December 2021)
মই বিজেপিৰ এজন সাধাৰণ সদস্য৷ যদি কোনোবাই কয় যে বিজেপিক মোডী আৰু অমিত শ্বাহে প্ৰতিনিধিত্ব কৰে, তেন্তে তেওঁলোকৰ লগত মোৰ কোনো সম্পৰ্ক নাই। যদি বিজেপি মূলতঃ আৰএছএছৰ দ্বাৰা গঢ়ি উঠা এটা দল, তেন্তে মই তাৰ অংশ৷
আৰ এছ এছৰ শখাত বিজেপিৰ সাংসদক লগ পাওঁ। বিজেপিৰ সাংসদসকলৰ লগত (ৰাজ্যসভাত) বহি থাকোঁ, যিসকল সকলো অত্যন্ত বন্ধুত্বপূৰ্ণ। হয়, কিন্তু ই এক অতি অনুশাসিত দল। শীৰ্ষত লোৱা সিদ্ধান্ত অমান্য কৰি তেওঁলোকে ভাল নাপায়। গণতান্ত্ৰিক সমাজত সেয়া ভুল বুলি মই ভাবোঁ। আমাৰ ওপৰত অৰ্থনীতিৰ জ্ঞানৰ সম্পূৰ্ণ অভাৱৰ বাবে মই অতি সমালোচনা কৰিছোঁ।
মোডী অকৃতজ্ঞ, আৰু কিছুমান মন্ত্ৰালয়ৰ প্ৰতি মোৰ প্ৰতিভা আৰু বিষয়টোৰ বিষয়ে মোৰ জ্ঞান কোনেও সন্দেহ কৰিব নোৱাৰে। মোক সাংসদ হ’বলৈও নিদিলে। অৱশেষত আৰ এছ এছেইহে স্থানান্তৰিত হ’বলগীয়া হ’ল আৰু তেওঁলোকে তেওঁক বুজব পৰাৰ আগত ২০১৬ চনলৈকে সময় লাগিল৷
তেওঁ (আছাদুদ্দিন ওৱেইছি) হিন্দুসকলক আমাৰ পক্ষত মেৰুকৰণ কৰে, কিন্তু সেয়া ইচ্ছাকৃতভাৱে কৰা হওক বা নহয়, মই ক’ব নোৱাৰোঁ। মোৰ ওৱেইচিক ভাল লাগে। তেওঁ মোৰ বন্ধু। যদি আপুনি আমাক চেণ্ট্ৰেল হলত (সংসদ) লগ হোৱা দেখিছে, তেন্তে আপুনি অনুভৱ কৰিব যে দুজন বন্ধু লগ হৈছে।
বৰুণ গান্ধী এজন উঠি অহা যুৱক, কঠোৰ পৰিশ্ৰমী, বুদ্ধিমান, বহুত পঢ়া-শুনা কৰে, কিতাপ লিখে, আৰু তেওঁ তিনিবাৰকৈ লোকসভা নিৰ্বাচনত জয়ী হৈছে। দলে তেওঁক ব্যৱহাৰ কৰিব লাগে। বিজেপিৰ মালিক মোডী আৰু অমিত শ্বাহৰ এই ধাৰণাটোৰ পৰা আপুনি ওলাই আহিব লাগিব।

স্বামী সম্পৰ্কে মন্তব্য

সকলোৱে ভাবিছিল যে গান্ধী পৰিয়ালক কোনোৱেই আঙুলি টোঁৱাব নোৱাৰে, স্বামীয়ে দেখুৱাই দিলে যে সেয়া সম্ভৱ৷ (সঞ্জয় বাৰূ)

উৎস

শ্ৰেণী:ৰাজনীতিবিদ
শ্ৰেণী:সাংসদ
অষ্টাংগিক আৰ্য মাৰ্গ

]]ই অষ্টাংগিক আৰ্য মাৰ্গ চিহ্নিত কৰে।
অষ্টাংগিক আৰ্য মাৰ্গ (পালি: , সংস্কৃত: ) সংসাৰৰ পৰা মোক্ষলাভ (জীৱন আৰু মৃত্যুৰ চক্ৰৰ অন্ত) আৰু নিৰ্বাণ প্ৰাপ্তিৰ বাবে বৌদ্ধ কাৰ্যপন্থাৰ এক পুৰণি সাৰাংশ। বৌদ্ধ প্ৰতীকসমূহৰ মাজত ধৰ্মচক্ৰই অষ্টাংগিক আৰ্য মাৰ্গ দৰ্শায়।

কাৰ্যসমূহ

এই মাৰ্গত আঠটা কাৰ্য আছে: সম্যক দৃষ্টি, সম্যক সংকল্প, সম্যক বাক্য, সম্যক কৰ্ম, সম্যক জীৱিকা, সম্যক প্ৰযত্ন, সম্যক স্মৃতি আৰু সম্যক সমাধি। ইয়াৰে প্ৰথম দুটা সম্যক প্ৰজ্ঞা, তাৰ পাছৰ তিনিটা সম্যক শীল আৰু শেষৰ তিনিটা সম্যক সমাধি।

প্ৰথমে বৌদ্ধ ধৰ্মত এই কাৰ্যসমূহ আৰম্ভ হৈছিল এই ধাৰণাৰে যে শৰীৰ-মনে ভ্ৰষ্ট ধৰণেৰে কাম কৰে (সম্যক দৃষ্টি); যাৰ পাছত বৌদ্ধ মাৰ্গত প্ৰৱেশ কৰা হয়: সম্যক পালন, সম্যক সংযম, দয়া আৰু কৰুণা বৃদ্ধি কৰা। অৱশেষত ধ্যান বা সমাধি লাভ কৰা হয়। ই শৰীৰ আৰু মনৰ বিকাশৰ কাৰ্যক সুদৃঢ় কৰে। পাছলৈ প্ৰজ্ঞা বৌদ্ধ ধৰ্মত গুৰুত্বপূৰ্ণ হৈ পৰিল, আৰু এই মাৰ্গৰ এক অন্য ধাৰণা বিকশিত হ'ল। ইয়াৰ উদ্দেশ্য অজ্ঞান আৰু পুনৰ্জন্মৰ অন্ত।

ভূমিকা

অষ্টাংগিক আৰ্য মাৰ্গ বৌদ্ধ শিক্ষাৰ এক প্ৰধান সাৰাংশ, যিয়ে অৰ্হতলৈ লৈ যায়। থেৰবাদত এই মাৰ্গক শীল, সমাধি আৰু প্ৰজ্ঞা বোলা হয়। মহাযানত এই মাৰ্গৰ তুলনা কৰা হয় বোধিসত্ত্ব মাৰ্গৰ সৈতে। মহাযানৰ মতে বোধিসত্ত্ব মাৰ্গে অৰ্হতৰ আগলৈ যাত্ৰীক লৈ যায়: পূৰ্ণ বুদ্ধত্বলৈ।

তথ্য সংগ্ৰহ

শ্ৰেণী:বৌদ্ধ ধৰ্ম
অনুৰ

অনুৰ ২০২৩ চনৰ জানুৱাৰীত মুক্তিলাভ কৰা এখন অসমীয়া চলচ্চিত্ৰ। বৃদ্ধকালৰ মনস্তত্ত্বক কেন্দ্ৰীয় বিষয়বস্তু হিচাপে লৈ চলচ্চিত্ৰখন নিৰ্মাণ কৰা হৈছে। অনুৰ ছবিখনৰ পৰিচালক মঞ্জুল বৰুৱা। সংগীত তৰালী শৰ্মাৰ। অনুৰাধা শৰ্মা পূজাৰীৰ গল্প 'ভালপোৱাৰ সময়'ৰ আধাৰত ছবিখন নিৰ্মাণ কৰা হৈছে। অনুৰৰ পূৰ্বে তেওঁৰ পৰিচালনাত 'অন্তৰীণ' আৰু 'কানীন' নামৰ দুখন চলচ্চিত্ৰই মুক্তি পাইছিল। ছবিখনলৈ অসমীয়া ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৬৯তম ৰাষ্ট্ৰীয় চলচ্চিত্ৰ বঁটা আগবঢ়োৱা হয়।

তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:২০২০ দশকৰ অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
য়শ্বিনৰী অহচুমি

য়শ্বিনৰী অহচুমি (; ; জন্ম: ৯ ফেব্ৰুৱাৰী, ১৯৪৫) এজন জাপানী কোষ জীৱবিজ্ঞানী আৰু অট'ফেগী বিশেষজ্ঞ। অট'ফেগী (autophagy) মানে শৰীৰৰ কোষসমূহ নিজে নিজে ধংস হোৱা প্ৰৱণতা। তেওঁ জাপানৰ বিখ্যাত গৱেষণা প্ৰতিষ্ঠান টকিঅ' প্ৰযুক্তিবিদ্যা প্ৰতিষ্ঠানৰ অধ্যাপক। ২০১২ চনত মৌলিক বিজ্ঞান বিষয়ত তেওঁ ক্য'ট' পুৰস্কাৰ(Kyoto Prize) লাভ কৰিছিল। অট'ফেগীৰ প্ৰক্ৰিয়াসমূহৰ আৱিষ্কাৰ বাবে ২০১৬ চনত য়শ্বিনৰী অহচুমিয়ে চিকিৎসা বিজ্ঞানৰ ন'বেল বঁটা লাভ কৰে।

প্ৰাৰম্ভিক জীৱন আৰু শিক্ষা

১৯৪৫ চনৰ ৯ ফেব্ৰুৱাৰী তাৰিখে জাপানৰ ফুকুৱকাত য়শ্বিনৰী অহচুমিৰ জন্ম হয়। তেওঁ ১৯৬৭ চনত টকিঅ' বিশ্ববিদ্যালয়ৰ পৰা বিজ্ঞানৰ স্নাতক ডিগ্ৰী লাভ কৰে। পিছলৈ একেখন বিশ্ববিদ্যালয়ৰ পৰা ১৯৭৪ চনত তেওঁ ডক্টৰ অফ চাইন্স(DSc) উপাধি লাভ কৰে। ১৯৭৪-৭৭ কালছোৱাত তেওঁ নিউয়ৰ্ক নগৰৰ ৰকএফেল্লাৰ বিশ্ববিদ্যালয়ত গৱেষক হিচাপে কাম কৰে।
আন্তঃৰাষ্ট্ৰীয় গাইৰ্ডনাৰ ফাউণ্ডেচন বঁটা(২০১৫)
আন্তঃৰাষ্ট্ৰীয় জীৱবিজ্ঞান বঁটা(২০১৫)
কেইঅ' চিকিৎসা বিজ্ঞান বঁটা(২০১৫)
ৰজেনষ্টিয়েল বঁটা(২০১৫)
জীৱ-চিকিৎসা বিজ্ঞানৰ ৱিলি বঁটা(২০১৬)
চিকিৎসা বিজ্ঞানৰ ন'বেল বঁটা (২০১৬)

প্ৰকাশিত গ্ৰন্থৰাজি

তথ্য উৎস

বহিঃসংযোগ

Academic profile on a Japanese website (ইংৰাজী)
Curriculum vitae on his homesite (ইংৰাজী)
ন'বেল বঁটাৰ আনুষ্ঠানিক ঘোষণা

শ্ৰেণী:জাপানৰ ব্যক্তি
শ্ৰেণী:জীৱবিজ্ঞানী
শ্ৰেণী:চিকিৎসা বিজ্ঞানৰ ন'বেল বঁটা বিজয়ী
ৰঙিয়া ৰেলৱে সংমণ্ডল

ৰঙিয়া ৰেলৱে সংমণ্ডল (ইংৰাজী: Rangiya railway division) ভাৰতীয় ৰেলৱেৰ উত্তৰ-পূব সীমান্ত ৰেলৱে জ'নৰ অন্তৰ্গত পাঁচটা ৰে'ল বিভাগৰ ভিতৰত অন্যতম৷ ২০০৩ চনৰ ১ এপ্ৰিলত আলিপুৰদুৱাৰ ৰেল বিভাগৰ পৰা গঠন হোৱা এই ৰেল বিভাগটো অসম ৰাজ্যৰ ৰঙিয়াত ইয়াৰ মুখ্য কাৰ্যালয়৷

গুৱাহাটীৰ মালিগাঁৱত মুখ্য কাৰ্যালয় থকা উত্তৰ পূব সীমান্ত ৰেলৱে মণ্ডলৰ অন্তৰ্গত আন চাৰিটা ৰেলৱে সংমণ্ডল- লামডিং ৰেলৱে সংমণ্ডল, তিনিচুকীয়া ৰেলৱে সংমণ্ডল আৰু আলিপুৰৱাৰ ৰ ৰেলৱে সংমণ্ডল৷

তথ্য সূত্ৰ
জেটুলি পকা

জেটুলি পকা (বৈজ্ঞানিক নাম: Rubus moluccanus; ইংৰাজী: Molucca bramble বা broad-leaf bramble ) এজোপা বনৰীয়া জোপোহা উদ্ভিদ৷

বিস্তৃতি

জেটুলি পকা অষ্ট্ৰেলিয়াৰ কুইনছলেণ্ডৰ পৰা ভিক্টোৰিয়ালৈ আৰু ভাৰতৰ উত্তৰ-পূবত অসম, মেঘালয়, নাগালেণ্ড আৰু অৰুণাচল প্ৰদেশত বিস্তৃত হৈ থকা এবিধ থলুৱা উদ্ভিদ৷

বিৱৰণ

জেটুলি পকাৰ গছজোপাই গুৰিৰ পৰা প্ৰসাৰতা লাভ কৰি জোপোহা আকৃতি লয়৷ ইয়াৰ গা-গছ আৰু ঠাল-ঠেঙুলিবোৰৰ উপৰিভাগ ছাই বৰণীয়া হয়৷ গাঠিয়ে গাঠিয়ে হাকুটিৰ দৰে কাঁইট ওলায়৷ জেটুলি পকাৰ ফুলৰ বৰণ গুলপীয়া আৰু ফুলবোৰ থোাপাথোপে ওলায়৷ ফুলবোৰ পুৰঠ হ’লে মিঠা সোৱাদৰ ফল উৎপন্ন হয়৷

ব্যৱহাৰ

জেটুলি পকাৰ ফল মানুহে খায়৷ লগতে ফলৰ পৰা জাম আৰু চচ আদিও তৈয়াৰ কৰা হয়৷ তাৰোপৰি ফলত পৰ্য্যাপ্ত পৰিমাণে ভিটামিন চি থকা বাবে জেটুলি পকাৰ পৰম্পৰাগত ঔষধ হিচাপেও ব্যৱহাৰ কৰা হয়৷

তথ্যসূত্ৰ

বাহ্যিক সংযোগ

শ্ৰেণী:উদ্ভিদজগত
গাভৰু খাঁ

গাভৰু খাঁ(১৬ শতিকা)ৰ পিতৃ আছিল ৰাম খাঁ। তেওঁ চতুৰ্ভুজ ঠাকুৰৰ কন্যা ভাৱপ্ৰিয়াক বিয়া কৰাইছিল। তেওঁ কংসাৰি কায়স্থ তথা বৈষ্ণৱ কবিসকলক পৃষ্ঠপোষকতা কৰিছিল। চিলাৰায়ৰ আহোম ৰাজ্য আক্ৰমণ অভিযানৰ অন্যতম সেনাপতি আছিল এই গাভৰু খাঁ ।

তথ্য সমল

শ্ৰেণী:সংক্ষিপ্ত জীৱনী
ষ্টেট বেংক অফ ছিক্কিম

ষ্টেট বেংক অফ ছিক্কিম ছিক্কিম চৰকাৰৰ অধীনৰ বিত্তীয় প্ৰতিষ্ঠান। ইয়াৰ মুখ্য কাৰ্যালয় ছিক্কিমৰ ৰাজধানী গেংটকত অৱস্থিত। ই ছিক্কিমত বিত্তীয় সেৱা আগবঢ়ায় আৰু ছিক্কিম চৰকাৰৰ ৰাজ্যিক কোষাগাৰৰ কাম-কাজ চোৱা-চিতা কৰে।

ভাৰতৰ আন বিত্তীয় প্ৰতিষ্ঠানৰ দৰে ষ্টেট বেংক অফ ছিক্কিমক ভাৰতীয় ৰিজাৰ্ভ বেংকে নিয়ন্ত্ৰণ নকৰে। ই সম্পূৰ্ণ স্বতন্ত্ৰ আৰু ৰাজ্যিক চৰকাৰৰ অধীনত।

ইতিহাস

ছিক্কিম ভাৰতত অন্তৰ্ভুক্ত হোৱাৰ আগতে ১৯৬৮ চনত ষ্টেট বেংক অফ ছিক্কিম প্ৰতিষ্ঠা হৈছিল। ছিক্কিম সম্ৰাজ্যৰ ষ্টেট বেংক অফ ছিক্কিম প্ৰক্লেমেছন এক্ট ১৯৬৮ মতে ইয়াক প্ৰতিষ্ঠা কৰা হৈছিল। প্ৰথমে ইয়াৰ মুখ্য কাৰ্যালয় গেংটকৰ এম. জে. মাৰ্গত আছিল। বৰ্তমান ইয়াৰ মুখ্য কাৰ্যালয়খনে মুখ্য শাখা হিচাপে কাম কৰে। আৰম্ভণিতে ইয়াৰ কেৱল এটা শাখা আছিল। ২০১৮ চনৰ মতে ইয়াৰ মুঠ শাখাৰ সংখ্যা হৈছে ৪৬খন আৰু ইয়াৰ তিনিটা ৰাজহ কেন্দ্ৰ আছে।

অনলাইন বেংকিং

পূৰ্বতে ছিক্কিম ষ্টেট বেংকৰ অনলাইন বেংকিংৰ সুবিধা নাছিল। ২০১৭ চনৰ এপ্ৰিলত পোনপ্ৰথম বাৰৰ বাবে ইয়াৰ দুটা শাখাত কেন্দ্ৰীয় অনলাইন বাস্তৱ সময়ত আদান-প্ৰদান বেংকিং বা চমুকৈ ক'ৰ বেংকিং আৰম্ভ কৰা হয়। এবছৰৰ ভিতৰতে এই সুবিধা প্ৰায় সকলো শাখালৈ সম্প্ৰসাৰণ কৰা হয়। ২০১৮ চনৰ ৮ ছেপ্টেম্বৰ তাৰিখে ছিক্কিমৰ মুখ্যমন্ত্ৰীয়ে বছৰজোৰা সোণালী জয়ন্তী সামৰণি অনুষ্ঠানত ক'ৰ বেংকিং আনুষ্ঠানিক ভাৱে উদ্বোধন কৰে।.

তথ্য উৎস

বাহ্যিক সংযোগ

শ্ৰেণী:বেংক
শ্ৰেণী:ভাৰতৰ বিত্তীয় প্ৰতিষ্ঠান
শ্ৰেণী:ভাৰতৰ চৰকাৰী সংস্থা
আচাৰ্য শেখৰ চক্ৰৱৰ্তী

আচাৰ্য শেখৰ চক্ৰৱৰ্তী (১৭ শতিকা) কোচ ৰজা প্ৰাণনাৰায়ণৰ সভাপণ্ডিত আছিল। কামৰূপৰ এই পণ্ডিতগৰাকীৰ প্ৰকৃত নাম জয়কৃষ্ণ। বিদ্যাধৰ এখেতৰ পিতৃৰ নাম। ৰজা প্ৰাণনাৰায়ণৰ নিৰ্দেশ অনুসৰি প্ৰসিদ্ধ সংস্কৃত ব্যাকৰণ 'প্ৰয়োগ ৰত্নমালা'ৰ টীকা গ্ৰন্থ 'প্ৰভা প্ৰকাশিকা' ৰচনা কৰে। 'সাৰ মঞ্জৰী' নামে আন এখন ব্যাকৰণ ৰচনা কৰে।

তথ্য সমল

শ্ৰেণী:সংক্ষিপ্ত জীৱনী
জাতনাম

জাতনাম বিহুগীতৰ এটা প্ৰধান ভাগ। যেতিয়া কোনো এটা খৰা নাম (দুলড়ী ছন্দত থকা চাৰিশৰীয়া বিহুনাম ) জাত লগাই গোৱা হয়, তেতিয়াই সেই নাম ফাঁকিক জাতনাম বোলে। হুঁচৰি, মুকলি বিহু, গাভৰু বিহু, ৰাতিবিহু আদি সকলোতে জাত নামৰ বহুল প্ৰচলন আছে।

পৰিচয়

খৰানাম বা খণ্ডচিঙা বিহুনামত পৰিবেশনৰ সুবিধাৰ বাবে জাত সমূহৰ সৃষ্টি হ'ল। জাত সমূহৰ ছন্দৰ মিল থাকে। অৱশ্যে ই কেইশাৰী বা কি ছন্দত হ'ব ইয়াৰ কোনো বাধ্যবাধকতা নাই। এটা- দুটা শব্দৰ জাতৰ পৰা ত্ৰিশ চল্লিশ শাৰীতকৈ অধিক দৈৰ্ঘ্যৰ জাতৰো সৃষ্টি হৈছে‌। উদাহৰণ -
এটা শব্দৰ জাত - " অ' ", "ঐ " আদি
এষৰীয়া জাত - “ৰৈ ৰৈ ৰতি ম‌ইনামতি ”, “মোৰ ধন ধনটি চেনাই ও”, “সোণটি হেৰা কলীয়া লতা” আদি
দীঘলীয়া জাত -
ক) “অ' তোৰা বতিয়া
বিহু আহে যেতিয়া
নাহৰ ফুলে তেতিয়া
তগৰ ফুলে তেতিয়া
পখিলা হৈ উৰিবৰ
টাকুৰি হৈ ঘূৰি বৰ মন”

খ) “এ আইতা জিলমিল
কৰে আইতা সৰগৰ
তৰা আইতা সৰগৰ
তৰা আইতা মুকুতা
জ্বলে আইতা কেঁচা সোণ বৰষে গাত” আদি

জাতনাম কেনেদৰে গোৱা হয়

খৰানাম বা খণ্ডচিঙা নাম এফাঁকিৰ শাৰীসমূহৰ আগত, পাছত বা মাজত জাত সংযোগ কৰি দুই তালত জাতনাম সমূহ গোৱা হয়। উদাহৰণ-

আগত জাত লগাই গোৱা জাতনাম -
ৰৈ ৰৈ ৰতি ম‌ইনামতি হাবিলৈ ম‌ই হৈছিলোঁ
ৰৈ ৰৈ ৰতি ম‌ইনামতি কটাৰীখন নিনিলোঁ
ৰৈ ৰৈ ৰতি ম‌ইনামতি লতাইনো বেৰি বেৰি ধৰে।
ৰৈ ৰৈ ৰতি ম‌ইনামতি বিহুলৈ ম‌ই গৈছিলোঁ
ৰৈ ৰৈ ৰতি ম‌ইনামতি হাঁচতিখন নিনিলোঁ
ৰৈ ৰৈ ৰতি ম‌ইনামতি ডেকাইনো বেৰি বেৰি ধৰে।

মাজত জাত লগাই গোৱা জাতনাম -
হালৰে বেছিবা দেহা ঐ কজলা দমৰা
গোহালিৰ বেছিবা গাই
চেনেহৰ সৰুভাইক দেহা ঐ নেবেছিবা পিলিঙা
আঁতুৰত মাতোতা নাই।

পাছত জাত লগাই গোৱা জাতনাম -
ধুমুৰ নো ধুমুৰ কৰি কেঁচা মৰম চেঁচা নৈ
খুন্দা নো পিঠাগুড়ি কেঁচা মৰম চেঁচা নৈ
জূটুলি ঐ নাহৰৰ খৰি হেই কেঁচা মৰম চেঁচা নৈ
মুখৰ মিঠা এঠা দৈ
মিঠা মিঠা তিলৰ পিঠা
অ' নাচনী, থৈছা জানো আমালৈ?
এৰাওঁ নো এৰাওঁ বুলি কেঁচা মৰম চেঁচা নৈ
এৰাব ও পৰা নাই কেঁচা মৰম চেঁচা নৈ
পীৰিতি যে মৰমৰ জৰী হেই কেঁচা মৰম চেঁচা নৈ
মুখৰ মিঠা এঠা দৈ
মিঠা মিঠা তিলৰ পিঠা
অ' নাচনী, থৈছা জানো আমালৈ?

জাতনামৰ বিষয়বস্তু

জাতনাম ‘জাত’ আৰু ‘নাম’ৰ সংমিশ্ৰণ, সেইহে জাতৰ লগত নামফাঁকিৰ অৰ্থ বা ভাবৰ মিল থাকিলেহে জাতনামষাৰ শুনিবলৈ শুৱলা হয়। অৰ্থাৎ জাতে বহন কৰা অৰ্থৰ লগত নামে বহন কৰা অৰ্থ‌ও ৰজিতা খোৱা হ'ব লাগে।
হুঁচৰি, মুকলি বিহু, গাভৰু বিহু আদি সকলোতে জাতনামবোৰৰ বিষয়বস্তু বেলেগ বেলেগ হয়। হুঁচৰিত গোৱা জাতনামসমূহত ধেমেলীয়া বিষয়বস্তু দেখা যায়। প্ৰাকৃতিক আৰু সামাজিক বিষয় লৈ এইসমূহ গোৱা হয়। প্ৰেম- পীৰিতি, বিৰহ -বেদনামূলক জাতনাম ইয়াত গোৱা নহয়। যেনে -
চ'ততে চকৰি অ' কণা মুচৰি
বহাগত বগৰী অ' কণা মুচৰি
জেঠতে আমনা ধানে কণা মুচৰি
আমি মাৰোঁ হুঁচৰি
ৰূপেনো কুৰি টকা
দিয়ক পেৰা খুঁচৰি ঐ
ৰূপেনো কুৰি টকা দিয়ক
গৰু বিহুৰ দিনা অ' কণা মুচৰি
বস্ত্ৰ দান কৰিবা অ' কণা মুচৰি
তেহে পাবা বৈকুণ্ঠত স্থানে কণা মুচৰি
আমি মাৰোঁ হুঁচৰি
ৰূপেনো কুৰি টকা
দিয়ক পেৰা খুঁচৰি ঐ
ৰূপেনো কুৰি টকা দিয়ক।
মুকলি বিহু, গাভৰু বিহু, ৰাতি বিহু আদিত গোৱা জাতনামসমূহ প্ৰধানকৈ প্ৰেম- প্ৰণয়মূলক। যেনে -
আঠীয়া কলৰে অ' ৰঙা জবা
পাতে নেকাটিবা অ’ ৰঙা জবা
ছিটিকি পৰিব এঠা ৰঙা জবা
পাহৰি নাযাবা
জীয়াই থাকোঁ মানে
খবৰ - খাতি ল'বা।
লোককে দেখুৱাই অ' ৰঙা জবা
কেটেৰাই মাতিবা অ’ ৰঙা জবা
ভিতৰি নেৰিবা বেথা ৰঙা জবা
পাহৰি নাযাবা
জীয়াই থাকোঁ মানে
খবৰ - খাতি ল'বা।

তথ্য সংগ্ৰহ

শ্ৰেণী:বিহু
শ্ৰেণী:অসমৰ সংস্কৃতি
জোহৰা ইউছুফ

জোহৰা ইউছুফ (জন্ম ২ মে' ১৯৫০) এগৰাকী বিজ্ঞাপনৰ পেছাদাৰী, আৰু এগৰাকী সক্ৰিয় সমাজ কৰ্মী৷ তেওঁ এগৰাকী সাংবাদিক যিয়ে মহিলাৰ অধিকাৰ, মানৱ অধিকাৰ আৰু সংবাদ মাধ্যমৰ ক্ষেত্ৰত কৰা কামৰ বাবে প্ৰশংসা লাভ কৰে। জোহৰা পাকিস্তানৰ মানৱ অধিকাৰ আয়োগৰ প্ৰাক্তন অধ্যক্ষ।

শিক্ষা

জোহৰাই পূব পাকিস্তানৰ (বৰ্তমান বাংলাদেশ) ঢাকাৰ হলি ক্ৰছ কলেজৰ পৰা স্নাতক ডিগ্ৰী লাভ কৰে।

কৰ্মজীৱন

স্নাতক হোৱাৰ পিছত জোহৰা ইউছুফে এম এন জে কমিউনিকেচনত এডভাৰটাইজাৰ হিচাপে কাম কৰিবলৈ আৰম্ভ কৰে। ১৯৭১-১৯৮১ চনলৈকে এম এন জেত কাম কৰিছিল। ১৯৮১ চনৰ জুন মাহত তেওঁ দ্য ষ্টাৰ, (ডন মিডিয়া গ্ৰুপৰ এটা প্ৰকাশন)ৰ ছুটিৰ দিনত আলোচনীৰ সম্পাদিকা হিচাপে যোগদান কৰে। ১৯৮৬ চনত তেওঁ স্পেকট্ৰম কমিউনিকেচন ৱাই এণ্ড আৰত সৃষ্টিশীল পৰিচালক হিচাপে যোগদান কৰে। ১৯৯০ চনত পৰিষদৰ সদস্য নিৰ্বাচিত হৈ উপাধ্যক্ষৰ লগতে মহাসচিব হিচাপেও কাৰ্যনিৰ্বাহ কৰে। ২০১১ চনত ইউছুফ এইচ আৰ চি পিৰ অধ্যক্ষ নিৰ্বাচিত হয়। ২০১৩ চনত ইউছুফ এফআইডিএইচৰ উপ-সভাপতি হিচাপেও নিৰ্বাচিত হয়।২০১৪–১৭ চনৰ কাৰ্যকালৰ বাবে তেওঁ পুনৰ এইচআৰচিপিৰ সহ-সভাপতি নিৰ্বাচিত হয়। ইউছুফ এগৰাকী ফ্ৰীলান্স লেখিকাও আৰু সংবাদ মাধ্যম আৰু সংঘাত নিৰাময়, নাৰীবাদ আৰু নাৰী অধিকাৰ আদি বিষয়ৰ বহু কিতাপ, আলোচনী আৰু বাতৰি কাকতত অৱদান আগবঢ়াইছে।

তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
মধ্যপ্ৰদেশ ৰাজ্যিক মহিলা আয়োগ

মধ্যপ্ৰদেশ ৰাজ্যিক মহিলা আয়োগ হৈছে মধ্যপ্ৰদেশ ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ১৯৯৮ চনত গঠন কৰা এটা বিধিগত সংস্থা। ৰাজ্যৰ মহিলা কল্যাণৰ বাবে মধ্যপ্ৰদেশ চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল।

ইতিহাস আৰু উদ্দেশ্য

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও মধ্যপ্ৰদেশ ৰাজ্যিক মহিলা আয়োগ গঠন কৰা হৈছিল৷আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ।

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা।

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে।

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া।

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে।

গঠন

এগৰাকী অধ্যক্ষ আৰু অন্যান্য সদস্যৰে সৈতে মধ্যপ্ৰদেশ ৰাজ্যিক মহিলা আয়োগ গঠন কৰা হয়। ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে মডালিটি তৈয়াৰ কৰে। তেওঁলোকৰ দৰমহা আৰু অন্যান্য পাৰিতোষিক ৰাজ্য চৰকাৰে নিৰ্ধাৰণ কৰে আৰু সময়ে সময়ে সংশোধন কৰে।

শোভা ওজা মধ্যপ্ৰদেশ ৰাজ্যিক মহিলা আয়োগৰ অধ্যক্ষ। তেওঁলোকৰ কাৰ্যকাল ৩ বছৰীয়া৷

কাৰ্যাৱলী

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে।

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হ’লে চৰকাৰৰ জাননীত একেখিনি লাভ কৰা।

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হ’লে সংশোধনীৰ বাবে পৰামৰ্শ দিয়া।

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া।

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে পোনপটীয়াকৈ মহিলা আয়োগৰ কাষ চাপিব পাৰে।

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা।

৭. মহিলাৰ গণ গোটৰ সৈতে জড়িত যিকোনো বিষয়ৰ বিচাৰৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া।

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজনসাপেক্ষে নিজ নিজ কৰ্তৃপক্ষৰ জাননীলৈ অনা।

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা।

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা।

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে suo-moto বা কোনো অভিযোগৰ সোধা-পোছা কৰা।

সম্পৰ্কিত প্ৰবন্ধ

ৰাষ্ট্ৰীয় মহিলা আয়োগ

তথ্যসূত্ৰ

বাহ্যিক সংযোগ

Official Website

শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
হুইন থি থান থুই

হুইন থি থান থুই (ইংৰাজী: Huỳnh Thị Thanh Thủy; জন্ম: ২০০২) এগৰাকী ভিয়েটনামৰ সৌন্দৰ্য প্ৰতিযোগিতাৰ খিতাপধাৰী, যিয়ে মিছ ভিয়েটনাম ২০২২ আৰু মিছ ইণ্টাৰনেচনেল ২০২৪ জয় কৰিছে।

তেওঁ মিছ ইণ্টাৰনেচনেল জয় কৰা প্ৰথমগৰাকী ভিয়েটনামৰ মহিলা আছিল আৰু ভিয়েটনামে বিগ ফ'ৰ সৌন্দৰ্য প্ৰতিযোগিতাৰ কোনো এটা খিতাপ জয় কৰা এয়া আছিল দ্বিতীয়বাৰ।

প্ৰাৰম্ভিক জীৱন

থান থুই ২০০২ চনত দানাঙত জন্মগ্ৰহণ কৰিছিল। তেওঁৰ দেউতাক এজন চৰকাৰী কৰ্মচাৰী আৰু মাক এগৰাকী গৃহিনী।

২০১৬ চনত তেওঁ দানাং উৎকৃষ্ট ছাত্ৰ বাছনি পৰীক্ষাৰ ভিয়েটনামীয় সাহিত্য প্ৰতিযোগিতাত দ্বিতীয় পুৰস্কাৰ লাভ কৰিছিল। ২০১৯ চনত তেওঁ দানাং চিটি স্প্ৰিং ফ্লাৱাৰ ফেষ্টিভেলত যুৱ ফেশ্বন প্ৰতিযোগিতাত ৰূপৰ পদক লাভ কৰিছিল।

তেওঁ বৰ্তমান ইউনিভাৰ্চিটি অৱ ফৰেইন লেংগুৱেজ ষ্টাডিজত ইংৰাজী ভাষা অধ্যয়ন কৰি আছে। ইয়াৰ উপৰিও তেওঁ গ্ৰীণউইচ বিশ্ববিদ্যালয়ত অধ্যয়নৰত।

সৌন্দৰ্য প্ৰতিযোগিতা

মিছ ভিয়েটনাম ২০২২

থান থুইয়ে মিছ ইউনিভাৰ্চিটি অৱ ফৰেইন লেংগুৱেজেছ ২০২১ লাভ কৰিছিল আৰু তাৰ পিছত মিছ এলিগেণ্ট ষ্টুডেণ্ট দানাং চিটি ২০২১ত তেওঁৰ বিশ্ববিদ্যালয়ক প্ৰতিনিধিত্ব কৰি প্ৰথম ৰানাৰ-আপ হৈছিল। ইয়াৰ পিছত তেওঁ দানাং চহৰক প্ৰতিনিধিত্ব কৰে আৰু ২০২২ চনৰ ২৩ ডিচেম্বৰত হো চি মিন চিটিৰ ফু থো ইনড’ৰ ষ্টেডিয়ামত অনুষ্ঠিত হোৱা মিছ ভিয়েটনাম ২০২২ খিতাপ জয় কৰে। প্ৰতিযোগিতাৰ সময়ত তেওঁ স্পৰ্ট এৱাৰ্ড জিকিছিল আৰু বিউটি উইথ এ পাৰ্পজ তথা মাল্টিমিডিয়া চেলেঞ্জৰ শীৰ্ষ পাঁচগৰাকীৰ ভিতৰত আছিল।

মিছ ভিয়েটনাম ২০২২ হিচাপে তেওঁ বিভিন্ন দান-বৰঙণি আৰু সমাজসেৱামূলক কামত অংশগ্ৰহণ কৰিছিল, বিশেষকৈ: খান হোৱা প্ৰদেশ, বাক লিউ প্ৰদেশ আৰু বেন ট্ৰে প্ৰদেশত "মৰমৰ বসন্ত – উষ্ম টেট" নামৰ এটা প্ৰকল্প। টাইফুন য়াগিৰ ফলত ভিয়েটনামৰ এখন গাঁও সম্পূৰ্ণৰূপে ধ্বংস হোৱাৰ পিছত তেওঁ হোৱা মিনজিৰ সৈতে সেই অঞ্চলৰ উদ্ধাৰ তথা পুনৰুদ্ধাৰ অভিযানত উপস্থিত আছিল।

মিছ ইণ্টাৰনেচনেল ২০২৪

২০২৪ চনৰ ১২ নৱেম্বৰত জাপানৰ টকিঅ'ত থান থুইয়ে মিছ ইণ্টাৰনেচনেল ২০২৪ খিতাপ জয় কৰে।

থান থুইয়ে ৰাষ্ট্ৰসংঘৰ মহিলা বিষয়ক সন্মিলনত অংশগ্ৰহণ কৰিছিল আৰু ৰাষ্ট্ৰসংঘৰ বহনক্ষম উন্নয়ন লক্ষ্য ১৭ সন্দৰ্ভত হোৱা আলোচনাত ভাগ লৈছিল। তাত তেওঁ নিজৰ "বিশুদ্ধ জল" প্ৰকল্পৰ বিষয়ে মত বিনিময় কৰে, যিটো তেওঁ মিছ ইণ্টাৰনেচনেল ২০২৪ প্ৰতিযোগিতালৈ লৈ গৈছিল। ইয়াৰ উপৰিও তেওঁ জেচিকা গাৰ্চিয়াৰ সৈতে "দ্য ক্লীন আৰ্থ প্ৰজেক্ট" অভিযানতো অংশগ্ৰহণ কৰিছিল।

ভুৱা ছবি

মিছ ইণ্টাৰনেচনেল জয় কৰাৰ দুমাহৰ পিছত ভিয়েটনামৰ ফেচবুক আৰু টিকটকত থান থুই আৰু চুবিন হোৱাং চনৰ বিবাহ তথা সন্তান জন্ম হোৱা বুলি কিছুমান ভুৱা ছবি পোষ্ট কৰা হৈছিল। ১৭ জানুৱাৰীত চুবিনৰ পৰিচালনা সংস্থা 'স্পেচস্পিকাৰ্ছ লেবেল'-এ এই ছবিসমূহৰ বিৰুদ্ধে মুখ খোলে। ১৮ জানুৱাৰীত তেওঁৰ পৰিচালনা সংস্থায়েও এটা বিবৃতি জাৰি কৰি স্পষ্ট কৰে যে এইসমূহ কৃত্ৰিম বুদ্ধিমত্তাৰ দ্বাৰা সৃষ্টি কৰা হৈছিল।

তথ্যসূত্ৰ

বাহ্যিক সংযোগ

শ্ৰেণী:মিছ ইণ্টাৰনেশ্যনেল
ভাগ্য (চলচ্চিত্ৰ)

ভাগ্য প্ৰথম অসমীয়া ডাবিং চলচ্চিত্ৰ। ১৯৬৭ত মুক্তি পোৱা ৰাজশ্ৰী প্ৰডাকচনৰ জনপ্ৰিয় হিন্দী ছবি তকদীৰক সাতটা ভাষাত ডাবিং কৰা হৈছিল। ভাগ্য শিৰোনামেৰ কৰা তকদীৰৰ অসমীয়া ডাবিং ১৯৬৮ চনৰ ১২ এপ্ৰিলত গুৱাহাটীৰ মেঘদূত চিত্ৰগৃহত মুক্তি পায়।ছবিখনৰ ডাবিঙত অসমৰ সাংস্কৃতিক জগতৰ পুৰোধা ব্যক্তি কুলদা ভট্টাচাৰ্য, পুলক গগৈ, ভূপেন হাজৰিকা, জয়ন্ত হাজৰিকা, প্ৰফুল্ল বৰুৱা আদি জড়িত আছিল। আনন্দ বক্সীয়ে ৰচনা কৰা তকদীৰৰ গীতবোৰ ভুপেন হাজৰিকাই অসমীয়ালৈ ভাষান্তৰ কৰিছে।

১৯৬৭ চনত ৰাজশ্ৰী প্ৰডাকচনে এই ছবিখনকে তকদীৰ নামেৰে পুনৰ্নিমাণ কৰে। তকদীৰে শ্ৰেষ্ঠ কলা নিৰ্দেশনাৰ ফিল্মফেয়াৰ বঁটা লাভ কৰিছিল।

অভিনয় শিল্পী

{|width=70%
-
অভিনেতা-অভিনেত্ৰী
ভাৰত ভূষণ (গোপাল)
শালিনী মাৰ্দোলকৰ (সাৰদা)
কমল কাপুৰ (বিজয়)
ফৰিদা জালাল (গীতা)
জনী ৱাকাৰ
ডাবিং শিল্পী
কুলদা ভট্টাচাৰ্য
প্ৰফুল্ল বৰুৱা
পুলক গগৈ
ৰেণু গগৈ
ভূপেন হাজৰিকা
জয়ন্ত হাজৰিকা
ৰত্ন ওজা

তথ্যউৎস

বাহ্যিক সংযোগ

ইউটিউৱত তকদীৰ
ইউটিউৱত কোংকণী ভাষাৰ ছবি নিৰমন

শ্ৰেণী:অসমীয়া চলচ্চিত্ৰ
শ্ৰেণী:১৯৬০ দশকৰ অসমীয়া চলচ্চিত্ৰ
অসুৰৰ তালিকা

অসুৰ (সংস্কৃত: असुर) হৈছে হিন্দু ধৰ্মত অধিক উপকাৰী দেৱ(সুৰ বুলিও জনা যায়)ৰ সৈতে জড়িত সত্ত্বা বা ক্ষমতা বিচৰা বংশৰ এটা শ্ৰেণী।

গোত্ৰসমূহ

মূল প্ৰবন্ধ: দৈত্য আৰু দানৱ (হিন্দু ধৰ্ম)

অসুৰৰ প্ৰধান বংশ দুটা হ’ল দৈত্য আৰু দানৱ।

দৈত্য - অসুৰী দিতি আৰু কাশ্যপৰ পৰা জন্ম হোৱা অসুৰৰ এটা বংশ।
দানৱ - আদিম সাগৰৰ পৰা জন্ম হোৱা অসুৰৰ এটা বংশ দনু (বৌদ্ধ ধৰ্মত দানৱেঘছা নামেৰে জনাজাত) আৰু কাশ্যপৰ পৰা।
ৰাক্ষস - কেতিয়াবা অসুৰৰ সমাৰ্থক হিচাপে শ্ৰেণীভুক্ত কৰা সত্ত্বাৰ এটা শ্ৰেণী

কিংবদন্তি

ॐ - হিন্দু শাস্ত্ৰত উল্লেখিত
☸ - বৌদ্ধ শাস্ত্ৰত উল্লেখ আছে

অসুৰৰ নাম

আডি ॐ
অঘাসুৰ ॐ
অহিৰাৱণ - ৰামায়ণ অমৰ কিছুমান সংস্কৰণত ৰাৱণৰ ভাতৃ বুলি বৰ্ণনা কৰা হৈছে
অক্ষয়কুমাৰ - ৰাৱণৰ পুত্ৰ ॐ
আলম্বাস - হিন্দু মহাকাব্য মহাভাৰতত উল্লেখ কৰা এক শক্তিশালী অসুৰ[citation needed] ॐ
আলম্বুষ - মহাভাৰতৰ পৰা এক শক্তিশালী অসুৰ ॐ
অলায়ুধ - মহাভাৰতৰ পৰা এক শক্তিশালী অসুৰ ॐ
অন্ধকাসুৰ ॐ
অনুহ্লাদ - হিৰণ্যকশিপু পুত্ৰ ॐ
অপস্মাৰা ॐ☸
অশ্ব - দিতিৰ পুত্ৰ ॐ
অতিকায় - ৰাৱণৰ পুত্ৰ ॐ
আয়ু - হিৰণ্যকশিপুৰ পুত্ৰ (হৰিবংশ) ॐ
ভাণ্ডাসুৰ - ত্ৰিপুৰা সুন্দৰী দ্বাৰা বধ অসুৰ ॐ
বাণাসুৰ - কৃষ্ণৰ বিৰুদ্ধে যুদ্ধ কৰা ॐ
ভস্মাসুৰ ॐ
বকাসুৰ - ভীমে বধ কৰা
বকাসুৰ - কৃষ্ণই বধ কৰা
বালি - বিষ্ণুৰ বামন অৱতাৰ দ্বাৰা পাতাললৈ নিৰ্বাসিত ॐ
চন্দ আৰু মুণ্ড
চন্দ্ৰবৰ্মা
দনু - দানৱৰ মাতৃ ॐ☸
দাৰিকাসুৰ ॐ
ধেনুকা ॐ
দিতি - দৈত্যৰ মাতৃ ॐ
দুষণ ॐ
ধুম্ৰলোচনॐ
ধনতাসুৰ - গজাসুৰৰ পুত্ৰ আৰু মহিষাসুৰৰ নাতি[3]

তথ্যসূত্ৰ

শ্ৰেণী:তালিকাসমূহ
শ্ৰেণী:অসুৰ